DAX 13.006,89 -0,22%
CAC 5.779,00 -0,22%
ΓΕΝΙΚΟΣ ΔΕΙΚΤΗΣ: 15:13 835,32 +2,07 +16,97 Τζίρος: 75,91 εκ€
Τετάρτη, 20-Φεβ-2019 09:15
Η μεγαλύτερη έκθεση επαγγελματικών σκαφών αναψυχής στον κόσμο επιστρέφει φέτος για 6η συνεχή χρονιά στο Ναύπλιο από τις 4 έως τις 8 Μαΐου με τις εγγραφές να έχουν ήδη ξεκινήσει. Διευρυμένο κατά μία ημέρα, το Mediterranean Yacht Show, το οποίο διοργανώνεται από τον Ελληνικό Σύνδεσμο Θαλάσσιου Τουρισμού, αναμένεται να συγκεντρώσει πλήθος συμμετεχόντων και εμπορικών επισκεπτών από όλο τον κόσμο, επιβεβαιώνοντας τη φήμη του ως την μεγαλύτερη σε εγγραφές διοργάνωση επανδρωμένων επαγγελματικών σκαφών αναψυχής για τον θαλάσσιο τουρισμό διεθνώς. Το διαρκώς αυξανόμενο ενδιαφέρον συμμετοχής δημιούργησε την ανάγκη για την παράταση του show κατά μία ημέρα, προκειμένου οι brokers από κάθε γωνιά του πλανήτη να έχουν περισσότερο χρόνο στη διάθεσή τους για να δουν από κοντά τον μεγάλο αριθμό σκαφών.
Για εγγραφές, περισσότερες πληροφορίες σχετικές με τη διοργάνωση ή τον Σύνδεσμο επικοινωνήστε με την κ. Μένη Τσαβαρή: (τηλ: +30 210 9811717 | e-mail: mailto:info@gya.gr">info@gya.gr)